jkorsvik/nowiki_second_scrape_merged huggingface dataset:
Genever

Genever (også kjent som jenever, hollandsk gin eller Dutch Gin) produseres i Nederland av brennevin, som er laget av korn (hovedsakelig bygg), og får egen karakteristikk ved tilsetting av einebær og andre smaksstoffer ved siste destillasjon. Genever er kjent som nasjonalbrennevinet til Nederland.


== Historie ==
Mye tyder på at sør-italienske munker allerede på 1000-tallet laget en slags einerbærsprit, mens andre hevder at den første genever ble produsert i Flandern på 1300-tallet. 
På denne tiden trodde man at all sprit var medisin mot svartedauden og ekstra god effekt hadde visstnok sprit med einerbær.
En nederlandsk doktor kalt Sylvius har, trolig noe feilaktig, fått æren for å ha oppfunnet genever i 1572. Han skulle i utgangspunktet lage et uttrekk av einerbær for å kurere nyresykdommer. Men i 1655 (83 år senere) var kommersiell produksjon i gang med et helt annet øyemed.


== Fremstilling ==
Genever er fremstilt siden 1600-tallet og likner fremstillingen av whisky. Kornet blir spredt utover et gulv og vann blir tilsatt for å starte spiring.
Spiringen blir avbrutt ved at varm luft tørker kornet.
Kornet blir deretter malt og deretter blandet med noe rug, mais og varmt vann. 
Høykvalitets Genever må inneholde 5% eller mer av maltet bygg.
Det er denne blandingen som forgjæres og blir til en alkoholsvak væske, som noen ofte forbinder med øl. Denne alkoholsvake væsken destilleres 2-3 ganger i pot stills til en maltvin med lavt alkoholinnhold.
Denne maltvinen blir tilsatt einebær og andre smaksstoffer før siste destillering.
Enkelte produsenter av genever kan ha opptil 20 forskjellige hemmelige ingredienser i sine oppskrifter.
I tillegg til einerbær og koriander finner man smakstilsetninger av botaniske ingredienser, urter og krydder som blant annet kvann, kardemomme, sitrusskall og anis.
Dette destillatet har vanligvis en alkoholstyrke på ca.50%, noe som er ganske svakt. Grunnet den svake alkoholstyrken får man et sluttprodukt som er meget fyldig og maltpreget.


== Kvaliteter ==
Det finnes to typer genever. 
Den ene typen heter Jonge eller «ung». Den er laget av maks 15% maltvin og maks 10g sukker per liter, men er tilsatt et nøytralt brennevin slik at karakteren er mye lettere. Denne typen er ufarget.
Den andre typen kalles Oude eller «gammel», og har  2 – 3 års lagring på eikefat bak seg i tillegg til en spesiell produksjonsprosess. Denne kvaliteten inneholder minst 15% maltvin og maks 20g sukker per liter og har lysebrun farge.


== Genevermerker ==
Bols Corenwyn
Bokma
Hooghoudt
Ketel1
Olifant
Boomsma


== Eksterne lenker ==
(en) Jenever – kategori av bilder, video eller lyd på Commons
Suðurland

Suðurland er en av totalt 8 landsvæði, som er landsdeler eller regioner på Island. Suðurland hadde 23 311 innbyggere i 2007 og er delt inn i 14 kommuner (sveitarfélög). Arealet er 24 526 km².


== Kommuner ==
Ásahreppur 162
Bláskógabyggð 965
Flóahreppur 570
Grímsnes- og Grafningshreppur 372
Hrunamannahreppur 795
Hveragerðisbær 2 257
Mýrdalshreppur 500
Rangárþing eystra 1 726
Rangárþing ytra 1 523
Skaftárhreppur 463
Skeiða- og Gnúpverjahreppur 528
Sveitarfélagið Árborg 7 513
Sveitarfélagið Ölfus 1 911
Vestmannaeyjabær 4 027Innbyggertall i 2007.
Höfuðborgarsvæðið

Höfuðborgarsvæðið, også kalt Stór-Reykjavík, er en av totalt 8 landsvæði, som er landsdeler eller regioner på Island, og Islands eneste storbyregion. Höfuðborgarsvæðið har 236 518 innbyggere (2022) og er delt inn i syv kommuner (sveitarfélög): Reykjavík, Kópavogur, Hafnarfjörður, Garðabær, Mosfellsbær, Seltjarnarnes og Kjósarhreppur. Arealet er 1 062 km².


== Referanser ==
Norðurland vestra

Norðurland vestra er en av totalt 8 landsvæði, som er landsdeler eller regioner på Island. Norðurland vestra hadde 7 386 innbyggere i 2007 og er delt inn i 12 kommuner (sveitarfélög). Arealet er 12 737 km²


== Kommuner ==
Akrahreppur 217
Blönduósbær (Blönduós) 903
Húnavatnshreppur 453
Húnaþing vestra 1 144
Höfðahreppur 539
Skagabyggð 98
Sveitarfélagið Skagafjörður 4.032Innbyggertall i 2007.
Norðurland eystra

Norðurland eystra er en av totalt 8 landsvæði, som er landsdeler eller regioner på Island. Norðurland eystra hadde 28 699 innbyggere i 2007 og er delt inn i 16 kommuner (sveitarfélög). Arealet er 21 968 km²


== Kommuner ==
Aðaldælahreppur 257
Akureyri 17.158
Arnarneshreppur 178
Dalvíkurbyggð 1.942
Eyjafjarðarsveit 1010
Fjallabyggð 2.100
Grímseyjarhreppur 98
Grýtubakkahreppur 353
Hörgárbyggð 422
Langanesbyggð 488
Norðurþing 2.953
Skútustaðahreppur 402
Svalbarðshreppur 106
Svalbarðsstrandarhreppur 381
Tjörneshreppur 60
Þingeyjarsveit 681Innbyggertall i 2007.
Vesturland

Vesturland er en av totalt 8 landsvæði, som er landsdeler eller regioner på Island. Vesturland hadde 15 290 innbyggere i 2007 og er delt inn i 17 kommuner (sveitarfélög). Arealet er 9 554 km²


== Kommuner ==
Akraneskaupstaður 6 234
Borgarbyggð 3 724
Dalabyggð 708
Eyja- og Miklaholtshreppur 128
Grundarfjarðarbær 912
Helgafellssveit 56
Hvalfjarðarsveit 669
Skorradalshreppur 60
Snæfellsbær 1 699
Stykkishólmsbær 1 100Innbyggertall i 2007
Vestfirðir

Vestfirðir (Vestfjordene på norsk) er en av totalt 8 landsvæði, som er landsdeler eller regioner på Island. Vestfirðir hadde 7 380 innbyggere i 2007 og er delt inn i 10 kommuner (sveitarfélög). Arealet er 9 409 km²


== Kommuner ==
Árneshreppur 46
Bolungarvíkurkaupstaður 916
Broddaneshreppur 53
Bæjarhreppur 107
Ísafjarðarbær 3 992
Kaldrananeshreppur 102
Reykhólahreppur 260
Strandabyggð 511
Súðavíkurhreppur 210
Tálknafjarðarhreppur 293
Vesturbyggð 943Innbyggertall i 2007.
Suðurnes

Suðurnes, som tidligere het Reykjanes, er en av totalt 8 landsvæði, som er landsdeler eller regioner på Island. Suðurnes hadde 20 184 innbyggere i 2007 og er delt inn i 5 kommuner (sveitarfélög). Arealet er 829 km².


== Kommuner ==
Grindavík 2 759
Reykjanesbær 13 057
Sandgerði 1 724
Sveitarfélagið Garður 1 464
Sveitarfélagið Vogar 1 180Innbyggertall i 2007.
Under Ash

Under Ash er et førstepersons skytespill (FPS) utviklet av det syriske medieproduksjonsselskapet Afkar Media. Spillets hovedperson er palestineren Ahmed som først kaster stein på israelske soldater, og senere avanserer til å bruke det vanlige FPS-arsenalet av våpen for å ta ut israelske stillinger. Oppfølgeren heter Under Siege.


== Eksterne lenker ==
Spillets hjemmeside
Spillutviklerens hjemmeside
Brachypsectridae

Brachypsectridae er en artsfattig familie av biller som ligner smellere (Elateridae). Det er kjent fire nålevende arter, dessuten én art kjent fra fossiler i rav fra Den dominikanske republikk. Den best kjente arten er Brachypsectra fulva, på engelsk kalt "The Texas Beetle" som finnes fra Texas til California i USA.


== Utseende ==
Små til middelsstore (4 – 7 mm), avlange biller, rødbrune, ganske flate. De ligner på små, tettbygde smellere (Elateridae). Hodet er bredt, med små, noe utstående fasettøyne. Bakerst er hodet innsnevret til en tydelig "hals", men denne delen er vanligvis dekket av brystskjoldet. Antennene er brede, sagtakkede og består av 11 ledd. Brystskjoldet (pronotum) er litt bredere enn hodet, tilsmalnet forover, med omtrent rette sidekanter. Bakhjørnene er noe tilbaketrukket. De kan ikke "smelle" slik som de ekte smellerne. Dekkvingene er ved roten omtrent så brede som brystskjoldet, fint hårete, fint og tett punkterte, med eller uten fine lengdestriper. Beina er korte og slanke.
Larvene har et ganske spesielt utseende. De er flate og ovale, oversiden er mørk og tykkhudet mens undersiden er lys og tynnhudet. På sidene har de fingeraktige utvekster med kraftige hår. Hodet er flatt, med kølleformede antenner. Bakenden ender i en tykk, bevegelig pigg.


== Levevis ==
Disse billene er uvanlige og det er ikke så mye man vet om dem. De fire kjente artene er vidt spredt, og familien er funnet i de sørvestre delene av Nord-Amerika, Den dominikanske republikk, det sørlige India, Malaysia og det nordlige Australia. Larvene er rovdyr som ligger på lur under steiner eller løs bark, og venter på edderkopper og andre små leddyr. De griper byttet med å klemme det mellom hodet og den bevegelige halepiggen.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien Brachypsectridae
Slekten Brachypsectra
Brachypsectra fulva LeConte, 1874  – Nord-Amerika
Brachypsectra fuscula Blair, 1930
Brachypsectra kadleci Hájek, 2010
Brachypsectra lampyroides Blair, 1930
Brachypsectra moronei Branham, 2006  – kjent fra ravfossiler
Brachypsectra vivafossile Woodruff, 2004  – Den dominikanske republikk


== Eksterne lenker ==
(en) Brachypsectridae i Encyclopedia of Life 
(en) Brachypsectridae i Global Biodiversity Information Facility 
(en) Brachypsectridae hos Fossilworks 
(en) Brachypsectridae hos ITIS 
(en) Brachypsectridae hos NCBI 
Brachypsectridae – detaljert informasjon på Wikispecies 
Brachypsectra fulva - bilde
Larve - bilde
Rowland Greenberg

Rowland Charles Wentworth Greenberg (født 28. august 1920 i Oslo, død 2. april 1994) var en norsk jazzmusiker (trompet), av mange anerkjent som den ypperste innen norsk jazz i 1940- og 1950-årene.Med en stil inspirert av engelske Nat Gonella gjestet han i 1938   
ledende orkestre som Hot Dogs og Funny Boys.
Før musiker-karrieren tok overhånd var han også en av landets lovende syklister.  Som medlem i
SK Rye ble han Oslo-mester 1937 i 1000 meter banesykling og 20 km landevei.  Året etter vant han
lagmesterskapet såvel som junior-NM i 20 km landevei.Etter opphold i England (1938–39) med Vic Lewis og George Shearing,
ble han atter sentral i Oslos swingjazz-miljø, der han ledet sitt eget Rowland Greenberg Swing Band (1939–41) med Arvid Gram Paulsen saks, Lulle Kristoffersen piano og Pete Brown trommer.  Han ledet også sitt Rowland Greenberg Rytmeorkester (1940–44), med besetningen
Gordon Franklin tenorsaks, Arvid Gram Paulsen altsaks, Robert Normann gitar, Kjell Bjørnstad, Frank Hansen, Lyder Vengbo trombone, Fred Lange-Nielsen bass.  En plateproduksjon (1942) ble forbudt utgitt av det tyske regimet, og han ble også fengslet for å ha vist jazzfilmer på vegne av Rytmeklubbforbundet (1943).
Etter opphold på Grini var han aktiv også i Sverige (med Cecil Aagaard, Thore Erling og Malte Johnson) og England (med Jimmie Woode og Sam Samson).  Han turnerte også Norge med eget band (1948–50), bl.a. for å få presentert bebop for det ganske land.  
Greenberg tok del i «All-Star Trumpets session» (Paris Jazzfestival, 1949) med Miles Davis, Bill Coleman, Jimmy McPartland og  Aime Barelli.  Greenberg spilte også med Charlie Parker som innlemmet Greenberg i sitt Sveriges-turneband (1950), samt Louis Armstrong (1952), og Down Beat ga Greenberg de første listeplasseringer i denne tiden.
I 1950-årene spilte han mye i 
orkestre ledet av Egil Monn-Iversen, Leiv Flisnes og Terje Fjærn. Han ledet han egne besetninger bl.a. med Mikkel Flagstad piano,
Totti Bergh saksofon, Knut Young bass, Ivar Wefring piano, Bjørn Krokfoss trommer
(til 1981), spilte med Ben Webster (Moldejazz, 1969) og Teddy Wilson.


== Premier ==
Den 1. Buddyprisen, 1956
Gammleng-prisen veteranklasse, 1989


== Utgivelser ==
Rowland Greenberg and his Group, Swing is the thing (EMI/Columbia Records, 1970)
How about you (1981) med Kristian Bergheim saksofon, Eivin Sannes piano, Sture Janson bass og Per Nyhaug trommer.
Portrait of a Norwegian jazz artist (Gemini Records, 2001).


== Referanser ==


== Eksterne lenker ==
(en) Rowland Greenberg – Cycling Archives 
Biografi fra Jazzbasen.
Diskografi fra Jazzbasen.
Trainspotting

Trainspotting er en britisk dramafilm og svart komedie fra 1996 regissert av Danny Boyle. Manus er basert på Irvine Welshs roman med samme tittel fra 1993.  


== Handlingen ==
Filmens handling foregår for det meste i en av Edinburghs forsteder og dreier seg om en kameratgjeng. De fleste er heroinavhengige, én er alkoholisert psykopat og én er faktisk «en god gutt». Historien blir sett gjennom  «Mark Renton» (Ewan McGregor) som er leder i gjengen og sentral i handlingen. Vi følger «Renton»s kamp for å bli kvitt sin heroinavhengighet og starte et nytt liv samtidig som kameratene gjør sitt til å komplisere forsøket. 


== Om filmen ==
Filmen har ingen referanser til begrepet «trainspotting», men i boken er det en episode hvor «Begbie» og «Renton» treffer «Begbie»s far på en jernbanestasjon i Edinburg hvor han tilsynelatende «bare ser på togene», og hvor de går. Filmens tittel henspiller muligens i overført betydning på de forskjellige karakterenes mer eller mindre fatale skjebner som man etterhvert får innblikk i gjennom boka eller filmen.


== Skuespillere ==
Ewan McGregor som Mark Renton
Ewen Bremner som Daniel "Spud" Murphy
Jonny Lee Miller som Simon Williamson
Robert Carlyle som Francis "Franco" Begbie
Kevin McKidd som Thomas Mackenzie
Kelly Macdonald som Diane Coulston
Peter Mullan som Swanney.
Fiona Bell som Diane's mor.
Susan Vidler as Allison
Eileen Nicholas som Mrs Renton
James Cosmo som Mr. Renton
Shirley Henderson som Gail Houston
Stuart McQuarrie som Gav Temperley.
Irvine Welsh som Mikey Forrester
Kevin Allen som Andreas
Keith Allen som the Dealer
Dale Winton som gameshow-vert.


== Referanser ==


== Eksterne lenker ==
(en) Offisielt nettsted 
(en) Trainspotting (film) – kategori av bilder, video eller lyd på Commons 
(en) Trainspotting på Internet Movie Database 
(no) Trainspotting hos Filmfront 
(sv) Trainspotting i Svensk Filmdatabas 
(da) Trainspotting i Danmark Nationale Filminstitut 
(fr) Trainspotting på Allociné 
(nl) Trainspotting på MovieMeter 
(en) Trainspotting på AllMovie 
(en) Trainspotting på Turner Classic Movies 
(en) Trainspotting på Rotten Tomatoes 
(en) Trainspotting på Metacritic
Nervus peroneus communis

Nervus peroneus communis (Nervus fibularis communis, nervus popliteus externus, nervus peroneus) er en nerve med tykkelse av ca. halvparten av nervus tibialis som avgår fra dorsale grener av fjerde og femte lumbale og første og andre sakrale nerve.  
Nervus peroneus communis løper skrått ned langs lateral-siden av fossa poplitea til hodet av fibula, tett på mediale kant av biceps femoris.
Nerven ligger mellom senen til biceps femoris og det laterale hodet til gastrocmnemius, svinger seg rundt hodet til fibula, mellom
peroneus longus og leggen, og deler seg nedenfor muskelen til nervus peroneus superficialis og nervus peroneus profundus. 
Traumatisk skade av nerven kan resultere i en tilstand kalt "droppfot", hvor dorsifleksjon av ankelledd og stortå blir kompromittert, som fører til at man sleper på foten når man går, samt sensorisk tap av den dorsale delen av foten og deler av den anteriøre, nedre laterale delen av leggen.


== Grener ==
Før den endelige forgrening av nerven, avgir den artikulære og laterale surale kutane nervegrener.

De artikulære (ledd-) forgreninger (rami articulares) er følgende tre:
To av disse følger den øvre og nedre laterale genikulære arterier til kneet, den øverste avgår noen ganger fra stammen til nervus ischiadicus.
Den tredje (rekurrente) artikulære nerve avgår ved delingsstedet for peroneus communis, hvor den går oppad sammen med arteria tibialis anterior recurrens gjennom musculus tibialis anterior til forsiden av kneet.De laterale surale kutane forgreninger (n. cutaneus surae lateralis) forsyner huden på baksiden og yttersiden av leggen, en gren (n. communicans fibularis), avgår like ved hodet til fibula, krysser det laterale hodet til gastrocnemius til midten av leggen og går sammen med nervus cutaneus surae medialis og danner nervus suralis. The peroneal anastomotic is occasionally continued down as a separate branch så langt ned som til hælen.


== Flere illustrasjoner ==


== Eksterne lenker ==
Oversiktside ved okstate.edu
Mark Povinelli

Mark Povinelli (født 1971) er en kortvokst amerikanske skuespiller.
Han har hatt gjesterolle i en rekke kjente amerikanske tv-serier slik som Dharma & Greg og Frasier. I Norge var i 2004 han aktuell i en spesialutgave av Ibsens Et dukkehjem. I den forbindelse gjestet han Fredrik Skavlans Først & sist.


== Referanser ==


== Eksterne lenker ==
(en) Mark Povinelli på Internet Movie Database 
(fr) Mark Povinelli på Allociné 
(en) Mark Povinelli hos Rotten Tomatoes 
(en) Mark Povinelli hos The Movie Database
Maude Mitchell

Maude Mitchell er en amerikansk skuespiller, dramaturg som kjent for sin rolle som Nora i en alternativ versjon av Ibsens Et dukkehjem fra 2003 til 2011, og spilte senere samme figur i filmversjonen av stykket, Mabou Mines DollHouse.


== Liv og karriere ==
Maude Mitchell vokste opp i Hongkong og Tallahassee, og har tilbragt sin karriere i New York.
Hun er medlem av gruppen Mabou Mines, som er kjent for å ha korte menn i tradisjonelt dominerende rolle som spiller mot forholdsvis store kvinner.Mye av Mitchells verk var gjort sammen med Lee Breuer, en dramatiker og poet som hun giftet seg med i 2015. De var gift til hans død 3. januar 2021.
Mitchell fortsetter å adaptere skuespill hos Mabou Mines etter Breuers død, og har deltatt i arrangementer og samtaler i flere land angående hennes rolle i, blant annet, Et dukkehjem.Hun har mottatt flere priser, inkludert en Obie og Elliot Norton Award, samt nominasjon hos Drama League.


== Se også ==
Mabou Mines DollHouse


== Referanser ==


== Eksterne lenker ==
The Internet Theater Magazine of Reviews, Features, Annotated Listings
Et dukkehjem (Ibsen nett)
(en) Maude Mitchell på Internet Movie Database
Tomine Harket

Anna Katharina Tomine Malmquist Harket (født 1993) er en norsk sanger og skuespiller. Hun er datter av skuespilleren Camilla Malmquist Harket og sangeren Morten Harket.Hun spilte hovedrollen i musikalen Annie i 2004. Året etter var hun aktuell i Annie 2. Hun hadde den norske stemmen til Stephanie i det islandske barneprogrammet LazyTown i 2004, i 2008 ga hun stemme til en av figurene i Disney-serien Camp Rock, og i 2013 hadde hun den norske stemmen til Ipp i animasjonsfilmen Croods..
Hun var medlem av den norske popgruppa Fixx, som ble satt sammen av VG og Èlan productions sommeren 2008. I 2010 deltok hun i Melodi Grand Prix 2010 med «Be Good To Me», men hun kom ikke videre til finalen. Sammen med Au/Ra sang hun på Alan Walker-låten «Darkside» i 2018. For låten ble de tre nominert til Spellemannprisen 2018 i klassen årets låt.
Hun deltok i NRKs Stjernekamp høsten 2016, hvor hun røk ut etter episode 7.I 2020 ga hun ut sin første EP - I'm Not Crying, You Are.
Hun deltok som utfordrer i sesong 6 av Farmen kjendis, der hun ble slått ut i tvekamp av Kjersti Grini etter en ukes deltagelse.


== Referanser ==


== Eksterne lenker ==
(en) Tomine Harket på Internet Movie Database
Bad Nauheim

Bad Nauheim er et kursted og en bykommune i den tyske delstaten Hessen. Det ligger ca. 30 km nord for Frankfurt am Main ved østre rand av Taunusåsene. Elva Usa renner gjennom byen.
Bad Nauheim ble grunnlagt for mer enn 4 000 år siden da kelterne utvant salt fra kildevannet.
I byen finnes det et kuranlegg, dette omfatter en kurpark og også et anlegg for kildevannskurer. Inntil kurparken ligger også et termalbad med varmt vann.


== Personer med tilknytning til Bad Nauheim ==
Heinrich Ströbel (1869–1944), tysk politiker
Jürgen Ponto (1923–1977), tysk banksjef
Caroline Link (1964–), tysk filmregissør
Elvis Presley var stasjonert i Friedberg fra 1. oktober 1958 til 2. mars 1960, og bodde i denne tiden i Bad Nauheim.
James Peace (1963–), skotsk komponist, bodde i Bad Nauheim fra 27. september 1991 til 7. juli 2009.


== Referanser ==


== Eksterne lenker ==
Offisielt nettsted 
(en) Bad Nauheim – kategori av bilder, video eller lyd på Commons
Musevisa

«Musevisa» er en sang med tekst av Alf Prøysen. Sangen ble først framført i NRKs Barnetimen i 1946, og ble spilt inn med Alf Prøysen, guttekor og ensemble på 78-platen Columbia GN 1091 i april 1949.
Teksten ble også utgitt som bildebok med illustrasjoner av Willie Nordrå i 1949. Melodien er en gammel reinlender. Melodien ble brukt første gang under plateinnspilling i Norge allerede i 1906 da revyartisten Oscar Lerdahl sang «Hvad man ikke kan miste». Zetterstrøm & Kristoffersen har spilt den inn under tittelen «Koselige gamledager». I Sverige er melodien publisert flere ganger under tittelen "Heisan grabbar".


== Et angivelig sensurert siste-vers ==
Den tidligere NRK-programlederen Vidar Lønn-Arnesen var blant forfatterne av en bok der det ble hevdet at Alf Prøysen hadde skrevet en avslutning på Musevisa som var blitt sensurert bort, angivelig av Lauritz Johnson. I verset det var tale om, ble alle musene spist av en katt. Prøysen-biograf Ove Røsbak bestred Lønn-Arnesens versjon, og sa at det siste verset var blitt skrevet i tilfelle Johnson mente mus var skadedyr. Senere viste det seg at en annen NRK-ansatt hadde forfattet det ukjente verset som en spøk; han hadde gjemt verset i en skuff og ville se om noen kolleger ville finne det og tro at verset faktisk var skrevet av Prøysen.Det omstridte verset lyder slik:

De feiret julekvelden til det ble langt på natt,
men så ble alle spist av en sulten gammel katt.
Men ikke bli nå lei deg for alle disse små,
de svevde opp til himlen med englevinger på.
Når julekvelden feires til neste år en gang,
da synger alle sammen en himmelsk julesang.
Heisann og hoppsann og fallerallera,
om julekvelden da skal alle sammen være glad.
Heisann og hoppsann og fallerallera,
da skal alle sammen bare være være glad.


== Referanser ==


== Eksterne lenker ==
Ukjent vers på Musevisa
Strid om musevisa
Så går vi rundt om en enebærbusk

«Så går vi rundt om en enebærbusk» er en gammel sanglek. Sangen finnes også både i Danmark og Sverige. Lignende sanger finnes også i Nederland, Belgia og England.
I Norge er sangen mest kjent som en julesang brukt i forbindelse med gang rundt juletreet.


== Kilder ==
Bernt Støylen, Norske barnerim og leikar, Kristiania 1899, ny utgave 1975
S. Tvermose-Thyregod, Danmarks Sanglege, København 1931
Jon Konrad Strøm

Jon Konrad Strøm (født 13. april 1970) er en norsk musiker og komponist. 
Strøm er utdannet kantor ved Musikkonservatoriet i Stavanger, Griegakademiet i Bergen og Norges musikkhøgskole. Han er medlem av bandet Elle Melle, som ble startet i Stavanger i 1994. Elle Melle har gitt ut åtte album: Ut i år (1996), Verden i verden (1998), Knuste speil (2000), Frokost på kafé (2002), Hjem te deg (2013), Hjerta lære aldri (2016), Røvar (2019) og Californian Mornin` (2022). Bandet mottok Prøysenprisen i 2000. Strøm har skrevet musikken til tekstforfatter Ingvar Hovlands Balle Frost og Leketøybanditten. Musikalen har vært satt opp flere steder i Norge og ble produsert av NRK barnetimen i 2004. Oppfølgeren Balle Frost og den hvite kamel ble produsert av NRK i 2007 og hadde bl.a. Lars Kilevold, Dag Vagsaas og Nils Nordberg på rollelisten. Han var pianist på showet Hurra for Andersen  med komiker Rune Andersen og Espen Beranek Holm.


== Diskografi ==
Ein ny dag (Prima music, 1996 med Leif Måsvær)
En hyllest til bedehusarven (Lynor, 1996 med Målfrid Vestvik)
Ut i år  (Kirkelig kulturverksted, 1996 med elle melle)
Verden i verden (Kirkelig kulturverksted, 1998 med elle melle)
Her kommer solen (Norske Gram, 1998 med diverse artister)
Boxman (Bare bra musikk, 1998 med diverse artister)
Takk skal du ha II (Mind the gap, 1998 med diverse artister)
Knuste speil (Tylden & Co, 2000 med elle melle)
Frokost på kafé (Tylden & Co, 2002 med elle melle)
Flight CD 8252 (Tylden & Co, 2004 med Can Dance)
Balle Frost og leketøybanditten (Norsk Noteservice/NRK P1 Barnetimen, 2004 musikal/radiohørespill)
Ennå ein sommar (West audio productions AS, 2007 med diverse artister)
Stemninger og dønninger (Johannes Næss musikk, 2008 med diverse artister)
The norwegian fords (CCAP, 2009 med The Norwegian Fords)
Hjem te deg (Grammofon, 2013 med elle melle)
Stedet (elle melle music, 2015 med elle melle)
Hjerta lære aldri (elle melle music, 2016 med elle melle)
Anneli (elle melle music, 2018 med elle melle)
Når dagen gryr (elle melle music, 2018 med elle melle)
En sum av øyeblikk (elle melle music, 2019 med elle melle)
Røvar (elle melle music, 2019 med elle melle)
Junikveld (Fivreld Fonogram, 2020, med Torill Beate Nilsen)
Pathway in the sky (elle melle music, 2021 med elle melle)
Julen e snart forbi (elle melle music, 2021 med elle melle)
Californian mornin` (elle melle music, 2022 med elle melle)


== Priser ==
Prøysenprisen (2000, med elle melle)


== Referanser ==